CELEX: 62021CN0480
Language: et
Date: 2021-08-03 00:00:00
Title: Kohtuasi C-480/21: Eelotsusetaotlus, mille on esitanud Supreme Court (Iirimaa) 3. augustil 2021 – W O, J L versus Minister for Justice and Equality

27.9.2021   
            
            
               ET
            
            
               Euroopa Liidu Teataja
            
            
               C 391/16
            
         
      Eelotsusetaotlus, mille on esitanud Supreme Court (Iirimaa) 3. augustil 2021 – W O, J L versus Minister for Justice and Equality
      (Kohtuasi C-480/21)
      (2021/C 391/23)
      Kohtumenetluse keel: inglise
      
         Eelotsusetaotluse esitanud kohus
      
      Supreme Court
      
         Põhikohtuasja pooled
      
      
         Edasikaebajad: W O, J L
      
         Vastustaja: Minister for Justice and Equality
      
         Eelotsuse küsimused
      
      
                  1.
               
               
                  Kas on asjakohane kohaldada kohtuotsuses LM (1) ette nähtud ning kohtuotsuses L ja P (2) kinnitatud kriteeriumi, kui on olemas tegelik oht, et edasikaebajad antakse kohtu alla kohtutes, mis ei ole moodustatud seaduse alusel?
               
            
                  2.
               
               
                  Kas on asjakohane kohaldada kohtuotsuses LM ette nähtud ning kohtuotsuses L ja P kinnitatud kriteeriumi, kui isik, kes soovib vaidlustada Euroopa vahistamismääruse alusel esitatud taotlust, ei saa sellele kriteeriumile vastata, sest sel ajal ei ole selle tõttu, kuidas kohtuasju juhuslikult jaotatakse, võimalik kindlaks teha, millises koosseisus kohus nende kohtuasja menetleb?
               
            
                  3.
               
               
                  Kas see, et Poolas puudub tõhus õiguskaitsevahend kohtunike ametisse nimetamise õiguspärasuse vaidlustamiseks olukorras, kus on ilmne, et edasikaebajad ei saa sel ajal tõendada, et nende asja menetlevad kohtukolleegiumid koosnevad kohtunikest, kes ei ole ametisse nimetatud õiguspäraselt, kujutab endast olukorda, kus sisuliselt rikutakse õigust õiglasele kohtulikule arutamisele, millest piisab, et kohustada vahistamismäärust täitvat riiki keelduma edasikaebajate üleandmisest?
               
            
         (1)  Kohtuotsus C-216/18 PPU, EU:C:2018:586.
      
         (2)  Kohtuotsused C-354/20 PPU ja C-412/20 PPU, EU:C:2020:1033.